Senati, pro shqyrtimit të reformës së imigracionit 
Projektligji i propozuar nga një grup dypartiak senatorësh do të lejonte të huajt pa dokumente të aplikonin për shtetësinë amerikane
Senati amerikan votoi dje në favor të shqyrtimit të një projektligji për reformimin e sistemit të imigracionit në vend. Votimi erdhi pas një debati të nxehtë në Senat dhe reforma ende përballet me një të ardhme të pasigurtë. Ajo parashikon mundësinë e integrimit ligjor për emigrantët e shumtë pa dokumente në vend. Udhëheqësi i shumicës në Senat, Harry Reid tha se ka rëndësi që reforma e imigracionit të ketë mbështetje nga të dyja partitë. Demokratët dhe republikanët janë dakord se sistemi i imigracionit që ka lejuar 11 milionë të huaj pa dokumente të hyjnë në vend ka nevojë të riparohet. Marco Rubio, i cili është vetë bir emigrantësh kubanë, tha gjithashtu se ky sistem largon profesionistët e aftë. Projektligji i propozuar nga zoti Rubio dhe shtatë kolegë të tjerë do të lejojnte të huajt pa dokumente të aplikonin për shtetësi pas një periudhe pritjeje 13-vjeçare. Por një senator tjetër republikan, Jeff Sessions, i Alabamës, votoi kundër qoftë edhe për ta shqyrtuar atë. Republikanët pritet të paraqesin disa ndryshime, duke përfshirë një mbi sigurinë në kufi që mund ta çonte ligjin drejt dështimit. Në Shtëpinë e Bardhë, Presidenti Barak Obama i bëri thirrje Kongresit ta miratojë reformën këtë verë. Kudo pranë ndërtesës së Kapitolit, imigrantë të rinj të cilët kanë jetuar pjesën më të madhe të jetës me një status të paqartë demonstruan në favor. thotë një emigrante pa dokumenta. thotë Hareth Andrade, emigrante pa dokumenta. thotë Harry Reid. Udhëheqësi i shumicës demokrate në Senat dhe propozuesit e tjerë e dinë që do t’u duhet të sigurojnë një shumicë dërrmuese, që ligji të mund të ketë shanse për t’u miratuar edhe në Dhomën e Përfaqësuesve të kontrolluar nga republikanët.